
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση χρεών προς τον ΕΟΤ. 1 

Καθορισμός του Φορέα, της θέσης, της έκτασης και 
των ορίων του Βιομηχανικού Πάρκου (ΒΙΠΑ) Κάτω 
Γέφυρας Θεσσαλονίκης εκτάσεως 1000 στρεμμά¬ 
των περίπου, στα διοικητικά όρια του Δήμου Αγ. 
Αθανασίου του Νομού Θεσσαλονίκης. 2 


ΑΠΟΦΑΣΕΙ Σ 

Αριθ. Τ/1300 (1) 

Ρύθμιση χρεών προς τον ΕΟΤ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη τις διατάξεις: 

1. Του άρθρου 1 τουΑ.Ν. 1565/1950, όπως κυρώθηκε με 
το ν. 1624/-1951 (ΦΕΚ7Α’) και του άρθρου 1 του Ν. 2160/- 
1993 (ΦΕΚ118Α). 

2. Της παραγράφου 9 του άρθρου 21 του Ν. 2741/1999 
(ΦΕΚ 199 Α/28.9.99). 

3. Του ΠΔ 27/1996 (ΦΕΚ 19 Α’) "περί συγχώνευσης των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης". 

4. Του άρθρου 29 Α'του Ν. 1558/1985, "Κυβέρνηση και 
Κυβερνητικά Όργανα, όπως ισχύει. 

5. Της με αριθμό 1016784/7.2.97 (ΦΕΚ 120 Β') Απόφα¬ 
σης του Υπουργού Οικονομικών. 

6. Της με αριθμό 1107147/1239/006 Α/4.10.96 (ΦΕΚ 
922/Β/4.10.96) Απόφασης του Πρωθυπουργού και του 
Υπουργού Οικονομικών "περί ανάθεσης αρμοδιοτήτων 
στους Υφυπουργούς Οικονομικών". 

7. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Χρέη που υπάγονται στη ρύθμιση 

Χρέη προς τον ΕΟΤ από οποιαδήποτε αιτία, που αναφέ- 
ρονται στην παράγραφο 9 του άρθρου 21 του 


ν.2741/1999, δύνανται να ρυθμίζονται, ύστερα από αίτη¬ 
ση του οφειλέτη, με απόφαση του Διοικητικού Συμβουλί¬ 
ου του ΕΟΤ, με την οποία μπορεί να ορίζεται η εξόφληση 
των χρεών αυτών με καταβολή είτε εφάπαξ είτε τμηματι¬ 
κά σε δόσεις, σύμφωνα με τα οριζόμενα στις διατάξεις 
της παρούσας απόφασης. 

Άρθρο 2 

Ρύθμιση χρεών που έχουν καταστεί ληξιπρόθεσμα και 
απαιτητά μέχρι την έναρξη ισχύος της παρούσας απόφα¬ 
σης, με εφάπαξ καταβολή. 

Ο οφειλέτης μπορεί, με αίτησή του προς την αρμόδια 
Διεύθυνση Οικονομικών του ΕΟΤ, να ζητήσει την εξόφλη¬ 
ση του χρέους του προς τον ΕΟΤ, που υφίσταται κατά την 
ημερομηνία υποβολής της αίτησης και το οποίο έχει κα¬ 
ταστεί ληξιπρόθεσμο και απαιτητό μέχρι την έναρξη 
ισχύος της παρούσας απόφασης, βεβαιωμένο ή μη στην 
αρμόδια Δ.Ο.Υ, με εφάπαξ καταβολή. 

Τα χρέη των οφειλετών, για τον υπολογισμό των εκπτώ¬ 
σεων (μειώσεων) επίτων προσαυξήσεωντης κύριας οφει¬ 
λής, τα οποία εξοφλούνται με εφάπαξ καταβολή, κατανέ- 
μονται ανάλογα με το ύψος του συνολικού χρέους, στα 
εξής κλιμάκια ρύθμισης: 

Κλιμάκιο Α: Συνολικό χρέος οφειλέτη με τις προσαυξή¬ 
σεις μέχρι ποσού δύο εκατομμυρίων (2.000.000) δραχ¬ 
μών. 

Για τα χρέη του παρόντος κλιμακίου οι προσαυξήσεις 
της κύριας οφειλής, από ποινικές ρήτρες μειώνονται κα¬ 
τά ποσοστό ογδόντα πέντε τοις εκατό (85%) και από τυ¬ 
χόν τόκους υπερημερίας και προσαυξήσεις εκπρόθε¬ 
σμης καταβολής μειώνονται κατά εξήντα πέντε τοις εκα¬ 
τό (65%). 

Κλιμάκιο Β: Συνολικό χρέος οφειλέτη με τις προσαυξή¬ 
σεις από ποσό δύο εκατομμυρίων μίας (2.000.001) δραχ¬ 
μών μέχρι ποσού δέκα εκατομμυρίων (10.000.000) δραχ¬ 
μών. 

Για τα χρέη του παρόντος κλιμακίου ισχύουν οι εξής εκ¬ 
πτώσεις: 

Για το τμήμα του συνολικού χρέους μέχρι ποσού 
2.000.000 δραχμών ισχύουν οι εκπτώσεις των προσαυξή- 
σεωντου κλιμακίου Α, ενώ για το υπόλοιπο τμήμα του συ¬ 
νολικού χρέους από το ποσό των 2.000.001 δραχμών μέ- 
χριτου ποσού των 10.000.000 δραχμών, οι προσαυξήσεις 
της κύριας οφειλής από ποινικές ρήτρες μειώνονται κατά 
ποσοστό ογδόντα τοις εκατό (80%) και από τυχόν τόκους 

υπερημερίας και προσαυξήσεις εκπρόθεσμης καταβο¬ 
λής μειώνονται κατά εξήντα τοις εκατό (60%). 

Κλιμάκιο Γ: Συνολικό χρέος οφειλέτη με προσαυξήσεις 
από ποσό δέκα εκατομμυρίων μίας (10.000.001) δραχμών 
μέχρι ποσού πενήντα εκατομμυρίων (50.000.000) δραχ¬ 
μών. 

Για τα χρέη του παρόντος κλιμακίου ισχύουν οι εξής εκ¬ 
πτώσεις: 

Για το τμήμα του συνολικού χρέους μέχρι ποσού 
2.000.000 δραχμών ισχύουν οι εκπτώσεις των προσαυξή- 
σεωντου κλιμακίου Α,γιατο τμήμα του συνολικού χρέους 
από το ποσό των 2000.001 δραχμών μέχρι του ποσού των 
10.000.000 δραχμών, ισχύουν οι εκπτώσεις των προσαυ- 
ξήσεων του κλιμακίου Β, ενώ για το υπόλοιπο τμήμα του 
συνολικού χρέους από το ποσό των 10.000.001 δραχμών 
μέχρι του ποσού των 50.000.000 δραχμών, οι προσαυξή¬ 
σεις της κύριας οφειλής, από ποινικές ρήτρες μειώνονται 
κατά ποσοστό εβδομήντα πέντε τοις εκατό (75%) και από 
τυχόν τόκους υπερημερίας και προσαυξήσεις εκπρόθε¬ 
σμης καταβολής μειώνονται κατά πενήντα πέντε τοις εκα¬ 
τό (55%). 

Κλιμάκιο Δ: Συνολικό χρέος οφειλέτη με τις προσαυξή¬ 
σεις ποσού άνω των πενήντα εκατομμυρίων (50.000.000) 
δραχμών. 

Για τα χρέη του παρόντος κλιμακίου ισχύουν οι εξής εκ¬ 
πτώσεις: 

Για το τμήμα του συνολικού χρέους μέχρι ποσού 
2.000.000 δραχμών ισχύουν οι εκπτώσεις των προσαυξή- 
σεωντου κλιμακίου Α,γιατο τμήμα του συνολικού χρέους 
από του ποσού των 2000.001 δραχμών μέχρι του ποσού 
των 10.000.000 δραχμών, ισχύουν οι εκπτώσεις των προ- 
σαυξήσεωντου κλιμακίου Β, για το τμήμα του συνολικού 
χρέους από του ποσού των 10.000.001 δραχμών μέχρι 
του ποσού των 50.000.000 δραχμών, ισχύουν οι εκπτώ¬ 
σεις των προσαυξήσεων του κλιμακίου Γ, ενώ για το υπό¬ 
λοιπο τμήμα του συνολικού χρέους ποσού άνω των 
50.000.000 δραχμών, οι προσαυξήσεις της κύριας οφει¬ 
λής, από ποινικές ρήτρες μειώνονται κατά ποσοστό εβδο¬ 
μήντα τοις εκατό (70%) και από τυχόν τόκους υπερημε¬ 
ρίας και προσαυξήσεις εκπρόθεσμης καταβολής μειώνο¬ 
νται κατά πενήντα τοις εκατό (50%). 

Με βάση τη σχετική απόφαση του Διοικητικού Συμβου¬ 
λίου, για τη ρύθμιση του χρέους εκδίδεται απόφαση του 
Γενικού Γραμματέα του ΕΟΤ, η οποία κοινοποιείται στον 
οφειλέτη με δικαστικό επιμελητή. Ο οφειλέτης υποχρε- 
ούται να εξοφλήσει τη συνολική οφειλή της ρύθμισης 
προς τον ΕΟΤ με εφάπαξ καταβολή είτε με κατάθεση με¬ 
τρητών είτε με κατάθεση τραπεζικής επιταγής σε διαταγή 
του ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ, στη Διεύ¬ 
θυνση Οικονομικών της Κεντρικής Υπηρεσίας του ΕΟΤ 
μέσα σε είκοσι (20) ημέρες από την κοινοποίηση της από¬ 
φασης. Ανπαρέλθει άπρακτη η προθεσμία των είκοσι (20) 
ημερών από την κοινοποίηση στον οφειλέτη της απόφα¬ 
σης για τη ρύθμιση του χρέους, ο οφειλέτης χάνει το ευ¬ 
εργέτημα της ρύθμισης του χρέους του και οι αποφάσεις 
του Διοικητικού Συμβουλίου και του Γενικού Γραμματέα 
του ΕΟΤ, για τη ρύθμιση του χρέους με εφάπαξ καταβο¬ 
λή, παύουν αυτοδικαίως να έχουν ισχύ, οι δε μειώσεις των 
επιβαρύνσεων της κύριας οφειλής καθίστανται αυτοδι¬ 
καίως ανίσχυρες. 

Αν ο οφειλέτης εξοφλήσει το χρέος του με εφάπαξ κα¬ 
ταβολή, ο Γενικός Γραμματέας του ΕΟΤ, μέσα σε δέκα 
(10) ημέρες από την καταβολή, εκδίδει απόφαση περί 


εξόφλησης του συνολικού χρέους του οφειλέτη, την 
οποία κοινοποιεί στην αρμόδια Υπηρεσία του ΕΟΤ, στην 
οποία εκκρεμεί το χρέος. Στην περίπτωση που το χρέος, 
το οποίο ρυθμίστηκε και εξοφλήθηκε είναι βεβαιωμένο 
στην αρμόδια Δ.Ο.Υ, τότε ο Γενικός Γραμματέας του 
ΕΟΤ, μέσα στο παραπάνω χρονικό διάστημα, εκδίδει και 
απόφαση ανάκλησης του χρέους, την οποία κοινοποιεί 
στην αρμόδια Δ.Ο.Υ. 

Άρθρο 3 

Ρύθμιση χρεών που έχουν καταστεί ληξιπρόθεσμα και 
απαιτητά μέχρι την έναρξη ισχύος της παρούσας, με κα¬ 
ταβολή σε δόσεις. 

Ο οφειλέτης, με αίτησή του προς την αρμόδια Διεύθυν¬ 
ση Οικονομικών της Κεντρικής Υπηρεσίας του ΕΟΤ, μπο¬ 
ρεί να ζητήσει την εξόφληση του χρέους του προς τον 
ΕΟΤ, που έχει καταστεί ληξιπρόθεσμο και απαιτητό μέχρι 
την έναρξη ισχύος της παρούσας απόφασης, βεβαιωμέ¬ 
νο ή μη στην αρμόδια Δ.Ο.Υ, με τμηματική καταβολή σε 
δόσεις. 

Το χρέος προς τον ΕΟΤ ρυθμίζεται και καταβάλλεται 
τμηματικά σε ισόποσες μηνιαίες δόσεις, στη Διεύθυνση 
Οικονομικών της Κεντρικής Υπηρεσίας του ΕΟΤ. 

Τα χρέη των οφειλετών, για τον υπολογισμό των εκπτώ¬ 
σεων (μειώσεων) επί των προσαυξήσεων, τα οποία εξο¬ 
φλούνται με τμηματική καταβολή σε δόσεις, κατανέμο- 
νται ανάλογα με το ύψος του συνολικού χρέους, στα εξής 
κλιμάκια ρύθμισης: 

Κλιμάκιο Ε: Συνολικό χρέος οφειλέτη με τις προσαυξή¬ 
σεις μέχρι του ποσού δύο εκατομμυρίων (2.000.000) 
δραχμών. 

Για τα χρέη του παρόντος κλιμακίου οι προσαυξήσεις 
της κύριας οφειλής από ποινικές ρήτρες μειώνονται κατά 
ποσοστό ογδόντα τοις εκατό (80%) και από τυχόν τόκους 
υπερημερίας και προσαυξήσεις εκπρόθεσμης καταβο¬ 
λής μειώνονται κατά εξήντα τοις εκατό (60%). 

Το χρέος καταβάλλεται με προκαταβολή 20% της συ¬ 
νολικής οφειλής της ρύθμισης και το υπόλοιπο σε έξι (6) 
ισόποσες μηνιαίες δόσεις. Ο οφειλέτης υποχρεούται να 
καταθέσει εγγυητική επιστολή, η οποία καλύπτει το σύνο¬ 
λο των δύο (2) πρώτων δόσεων, λήξης δύο (2) μηνών από 
τη λήξη της δεύτερης δόσης. Με την εξόφληση της δεύ¬ 
τερης δόσης, ο οφειλέτης υποχρεούται να καταθέσει ισό¬ 
ποση εγγυητική επιστολή για την κάλυψη του συνόλου 
των επομένων δύο (2) δόσεων, λήξης δύο (2) μηνών από 
τη λήξη της τέταρτης δόσης. Με την εξόφληση της τέ¬ 
ταρτης δόσης ο οφειλέτης υποχρεούται να καταθέσει 
ισόποση εγγυητική επιστολή για την κάλυψη του συνόλου 
των επομένων δύο (2) τελευταίων δόσεων, λήξης δύο (2) 
μηνών από τη λήξη της έκτης δόσης. 

Κλιμάκιο ΣΤ: Συνολικό χρέος οφειλέτη με τις προσαυ¬ 
ξήσεις από ποσό δύο εκατομμυρίων μίας (2.000.001) 
δραχμών μέχρι ποσού δέκα εκατομμυρίων (10.000.000) 
δραχμών. 

Για τα χρέη του παρόντος κλιμακίου ισχύουν οι εξής εκ¬ 
πτώσεις: 

Γ ια το τμήμα του συνολικού χρέους μέχρι του ποσού 
των 2.000.000 δραχμών ισχύουν οι εκπτώσεις των προ¬ 
σαυξήσεων του κλιμακίου Ε, ενώ για το υπόλοιπο τμήμα 
του συνολικού χρέους από το ποσό των 2000.001 δραχ¬ 
μών μέχρι του ποσού των 10.000.000 δραχμών, οι προ¬ 
σαυξήσεις της κύριας οφειλής από ποινικές ρήτρες μειώ¬ 
νονται κατά ποσοστό εβδομήντα πέντε τοις εκατό (75%) 

και από τυχόν τόκους υπερημερίας και προσαυξήσεις εκ¬ 
πρόθεσμης καταβολής μειώνονται κατά πενήντα πέντε 
τοις εκατό (55%). 

Το χρέος καταβάλλεται με προκαταβολή 20% της συ¬ 
νολικής οφειλής της ρύθμισης και το υπόλοιπο σε δώδε¬ 
κα (12) ισόποσες μηνιαίες δόσεις. Ο οφειλέτης υποχρε- 
ούται να καταθέσει εγγυητική επιστολή, η οποία καλύπτει 
το σύνολο των τριών (3) πρώτων δόσεων, λήξης δύο (2) 
μηνών από τη λήξη της τρίτης δόσης. Με την εξόφληση 
της τρίτης δόσης ο οφειλέτης υποχρεούται να καταθέσει 
ισόποση εγγυητική επιστολή, για την κάλυψη του συνό¬ 
λου των επομένων τριών (3) δόσεων, λήξης δύο (2) μηνών 
από τη λήξη της έκτης δόσης. Με την εξόφληση της έκτης 
δόσης ο οφειλέτης υποχρεούται να καταθέσει ισόποση 
εγγυητική επιστολή, για την κάλυψη του συνόλου των 
επομένων τριών (3) δόσεων, λήξης δύο (2) μηνών από τη 
λήξη της ένατης δόσης. Με την εξόφληση της ένατης δό¬ 
σης ο οφειλέτης υποχρεούται να καταθέσει ισόποση εγ¬ 
γυητική επιστολή, για την κάλυψη του συνόλου των επο¬ 
μένων τριών (3) τελευταίων δόσεων, λήξης δύο (2) μηνών 
από τη λήξη της δωδεκάτης δόσης. 

Κλιμάκιο Ζ: Συνολικό χρέος οφειλέτη με προσαυξήσεις 
από ποσό δέκα εκατομμυρίων μίας (10.000.001) δραχμών 
μέχριποσού πενήντα εκατομμυρίων (50.000.000) δραχμών. 

Γιατα χρέη του παρόντος κλιμακίου ισχύουν οι εξής εκ¬ 
πτώσεις: 

Για το τμήμα του συνολικού χρέους μέχρι του ποσού 
των 2.000.000 δραχμών ισχύουν οι εκπτώσεις των προ- 
σαυξήσεωντου κλιμακίου Ε, για το τμήμα του συνολικού 
χρέους από το ποσό των 2.000.001 δραχμών μέχρι του 
ποσού των 10.000.000 δραχμών, ισχύουν οι εκπτώσεις 
τωνπροσαυξήσεωντου κλιμακίου ΣΤ, ενώ για το υπόλοι¬ 
πο τμήμα του συνολικού χρέους από το ποσό των 
10.000.001 δραχμών μέχρι του ποσού των 50.000.000 
δραχμών, οι προσαυξήσεις της κύριας οφειλής από ποι¬ 
νικές ρήτρες μειώνονται κατά ποσοστό εβδομήντα τοις 
εκατό (70%) και από τυχόν τόκους υπερημερίας και προ¬ 
σαυξήσεις εκπρόθεσμης καταβολής μειώνονται κατά πε¬ 
νήντα τοις εκατό (50%). 

Το χρέος καταβάλλεται με προκαταβολή 20% της συ¬ 
νολικής οφειλής της ρύθμισης και το υπόλοιπο σε δέκα 
οκτώ (18) ισόποσες μηνιαίες δόσεις. Ο οφειλέτης υπο- 
χρεούται να καταθέσει εγγυητική επιστολή, η οποία κα¬ 
λύπτει το σύνολο των τεσσάρων (4) πρώτων δόσεων, λή¬ 
ξης δύο (2) μηνών από τη λήξη της τέταρτης δόσης. Με 
την εξόφληση της τέταρτης δόσης, ο οφειλέτης υποχρε- 
ούται να καταθέσει ισόποση εγγυητική επιστολή, για την 
κάλυψη του συνόλου των επομένων τεσσάρων (4) δόσε¬ 
ων, λήξης δύο (2) μηνών από τη λήξη της όγδοης δόσης. 
Με την εξόφληση της όγδοης δόσης, ο οφειλέτης υπο- 
χρεούται να καταθέσει εγγυητική επιστολή, για την κάλυ¬ 
ψη του συνόλου των επομένων πέντε (5) δόσεων, λήξης 
δύο (2) μηνών από τη λήξη της δεκάτης τρίτης δόσης. Με 
την εξόφληση της δεκάτης τρίτης δόσης, ο οφειλέτης 
υποχρεούται να καταθέσει εγγυητική επιστολή, για την 
κάλυψη του συνόλου των επομένων πέντε (5) τελευταίων 
δόσεων, λήξης δύο (2) μηνών από τη λήξη της δεκάτης 
ογδόης δόσης. 

Κλιμάκιο Η: Συνολικό χρέος οφειλέτη με τις προσαυξή¬ 
σεις ποσού άνω των πενήντα εκατομμυρίων (50.000.000) 
δραχμών. 

Γ ιατα χρέη του παρόντος κλιμακίου ισχύουν οι εξής εκ¬ 
πτώσεις: 


Για το τμήμα του συνολικού χρέους μέχρι ποσού 
2.000.000 δραχμών ισχύουν οι εκπτώσεις των προσαυξή- 
σεωντου κλιμακίου Ε,γιατο τμήμα του συνολικού χρέους 
από του ποσού των 2.000.001 δραχμών μέχρι του ποσού 
των 10.000.000 δραχμών, ισχύουν οι εκπτώσεις των προ- 
σαυξήσεωντου κλιμακίου ΣΤ, γιατοτμήματου συνολικού 
χρέους από του ποσού των 10.000.001 δραχμών μέχρι 
του ποσού των 50.000.000 δραχμών, ισχύουν οι εκπτώ¬ 
σεις των προσαυξήσεων του κλιμακίου Ζ, ενώ για το υπό¬ 
λοιπο τμήμα του συνολικού χρέους ποσού άνω των 
50.000.000 δραχμών, οι προσαυξήσεις της κύριας οφει¬ 
λής, από ποινικές ρήτρες μειώνονται κατά ποσοστό εξή¬ 
ντα πέντε τοις εκατό (65%) και από τυχόν τόκους υπερη¬ 
μερίας και προσαυξήσεις εκπρόθεσμης καταβολής μειώ¬ 
νονται κατά σαράντα πέντε τοις εκατό (45%). 

Το χρέος καταβάλλεται με προκαταβολή 20% της συ¬ 
νολικής οφειλής της ρύθμισης και το υπόλοιπο σε είκοσι 
τέσσερες (24) ισόποσες μηνιαίες δόσεις. 

Ο οφειλέτης υποχρεούται να καταθέσει εγγυητική επι¬ 
στολή, η οποία καλύπτει το σύνολο των έξι (6) πρώτων δό¬ 
σεων, λήξης δύο (2) μηνών από τη λήξη της έκτης δόσης. 
Με την εξόφληση της έκτης δόσης ο οφειλέτης υποχρε- 
ούται να καταθέσει ισόποση εγγυητική επιστολή για την 
κάλυψη του συνόλου των επομένων έξι (6) δόσεων, λήξης 
δύο (2) μηνών από τη λήξη της δωδεκάτης δόσης. Με την 
εξόφληση της δωδεκάτης δόσης ο οφειλέτης υποχρεού- 
ται να καταθέσει εγγυητική επιστολή, για την κάλυψη του 
συνόλου των επομένων έξι (6) δόσεων λήξης, δύο (2) μη¬ 
νών από τη λήξη της δεκάτης ογδόης δόσης. Με την εξό¬ 
φληση της δεκάτης ογδόης δόσης ο οφειλέτης υποχρε- 
ούται να καταθέσει εγγυητική επιστολή, για την κάλυψη 
του συνόλου των επομένων έξι (6) τελευταίων δόσεων, 
λήξης δύο (2) μηνών από τη λήξη της εικοστής τετάρτης 
δόσης. 

Προϋπόθεση της ρύθμισης είναι η προκαταβολή σε με¬ 
τρητά ή με τραπεζική επιταγή στη Διεύθυνση Οικονομι¬ 
κών της Κεντρικής Υπηρεσίας του ΕΟΤ ποσοστού είκοσι 
(20) τοις εκατό της συνολικής οφειλής της ρύθμισης και η 
κατάθεση της προβλεπομένης εγγυητικής επιστολής. Η 
εγγυητική επιστολή εκδίδεται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στα κρά¬ 
τη μέλη της Ευρωπαϊκής Ένωσης και έχουν σύμφωνα με 
τις ισχύουσες διατάξεις το δικαίωμα αυτό. Τα έγγραφα 
των εγγυητικών επιστολών, αν δεν είναι διατυπωμένα 
στην Ελληνική, θα συνοδεύονται από επίσημη μετάφρα¬ 
ση. Με την εγγυητική επιστολή, που αποτελεί αυτοτελή 
σύμβαση, ο εκδότης αυτής (εγγυητής) αναλαμβάνει προς 
τον ΕΟΤ την υποχρέωση να καταβάλλει ορισμένο ποσό με 
μόνη τη δήλωση του ΕΟΤ, χωρίς να μπορεί να ερευνά, ού¬ 
τε αν πράγματι υπάρχει ή αν είναι νόμιμη η απαίτηση του 


Γενικές διατάξεις για τη ρύθμιση χρεών προϋποθέσεις. 

Η αίτηση, για τη ρύθμιση του χρέους με εφάπαξ ή με 
τμηματική καταβολή σε δόσεις μετά απαραίτητα δικαιο- 
λογητικά υποβάλλεται εντός τριών (3) μηνών από τη δη¬ 
μοσίευση της παρούσας απόφασης στην Εφημερίδα της 
Κυβερνήσεως. Η αίτηση μπορεί να αφορά περισσότερα 
χρέη του ίδιου οφειλέτη. 

Το χρέος του οφειλέτη προς τον ΕΟΤ αποτελείται από 
την κύρια οφειλή και τις προσαυξήσεις (επιβαρύνσεις) 
της κύριας οφειλής. Ως προσαυξήσεις (επιβαρύνσεις) 

της κύριας οφειλής νοούνται οι ποινικές ρήτρες, οι τόκοι 
υπερημερίας, οι τυχόν προσαυξήσεις εκπρόθεσμης κα¬ 
ταβολής και τα έξοδα. Τα έξοδα δεν υπόκεινται σε μείω¬ 
ση. 

Σε κάθε περίπτωση οι προσαυξήσεις της κύριας οφει¬ 
λής, μετά τη μείωσή τους, προστίθενται στην κύρια οφει¬ 
λή και το άθροισμά τους αποτελεί τη συνολική οφειλή της 
ρύθμισης. Στην απόφαση της ρύθμισης αναγράφονται 
αναλυτικά οι εκπτώσεις (μειώσεις) των προσαυξήσεων 
της κύριας οφειλής κατ’ είδος και ποσό. 

Η αρμόδια Διεύθυνση του ΕΟΤ, ύστερα από έγγραφη 
παραγγελία της Διεύθυνσης Οικονομικών της Κεντρικής 
Υπηρεσίας του ΕΟΤ, υποχρεούται αμελητί να διαβιβάζει 
στη Διεύθυνση Οικονομικών του ΕΟΤ τον πλήρη φάκελο 
του χρέους του οφειλέτη με τα στοιχεία της βεβαίωσης 
και να της παρέχει κάθε ζητούμενη πληροφορία. Η πλημ¬ 
μελής εκτέλεση του καθήκοντος αυτού από τον αρμόδιο 
υπάλληλο ελέγχεται πειθαρχικά. Αν η απαίτηση του ΕΟΤ 
έχει μεταφερθεί στην εταιρεία με την επωνυμία ΑΝΩΝΥ¬ 
ΜΗ ΕΤΑΙΡΕΙΑ ΑΞΙΟΠΟΙΗΣΗΣ ΠΕΡΙΟΥΣΙΑΣ ΕΟΤ, κατά τις 
σχετικές διατάξεις του Ν. 2636/1998 (ΦΕΚ198 Α'), την πα¬ 
ροχή στοιχείων και τη διαβίβαση του φακέλου πραγματο¬ 
ποιεί η αρμόδια Υπηρεσία της ως άνω ανώνυμης εταιρεί¬ 
ας, μετά από έγγραφη παραγγελία της Διεύθυνσης Οικο¬ 
νομικών του ΕΟΤ. Σε περίπτωση πλημμελούς εκτέλεσης, 
ελέγχονται πειθαρχικά οι αρμόδιοι υπάλληλοι της ανώνυ¬ 
μης εταιρείας. 

Αντο χρέος έχει βεβαιωθεί στην αρμόδια Δ.Ο.Υ., ο οφει¬ 
λέτης μαζί με την αίτησή του προς την Διεύθυνση Οικονο¬ 
μικών του ΕΟΤ υποχρεούται να προσκομίσει βεβαίωση 
της αρμόδιας Δ.Ο.Υπερίτου ύψουςτουχρέουςτου μέχρι 
την ημερομηνία έκδοσης της βεβαίωσης με ανάλυση του 
χρέους σε κύρια οφειλή και επιβαρύνσεις της κύριας 
οφειλής κατ’ είδος (ποινικές ρήτρες, τόκοι υπερημερίας, 
προσαυξήσεις εκπρόθεσμης καταβολής, έξοδα) και πο¬ 
σό. 

Αν η αρμόδια Δ.Ο.Υ. δεν έχει πλήρη την ανάλυση αυτή 
των στοιχείων, εκδίδει τη βεβαίωση με τα στοιχεία που 
διαθέτει με ειδική μνεία πάνω στη βεβαίωση, ότι από τα βι¬ 
βλία και στοιχεία που διαθέτει δεν προκύπτουν τα πληρο¬ 
φοριακά στοιχεία της ανάλυσης. Στην περίπτωση αυτή τα 
ελλείποντα στοιχεία συμπληρώνονται με ειδική βεβαίωση 
της Διεύθυνσης Οικονομικών του ΕΟΤ, την οποία αυτε- 
παγγέλτως εκδίδει η Υπηρεσία αυτή προς συμπλήρωση 
των δικαιολογητικώντης υποβληθείσας αίτησης. 

Αντο χρέος δεν είναι βεβαιωμένο στην αρμόδια Δ.Ο.Υ 
και εκκρεμεί στις υπηρεσίες του ΕΟΤ, η ως άνω βεβαίωση 
εκδίδεται αυτεπαγγέλτως απάτη Διεύθυνση Οικονομικών 
του ΕΟΤ προς συμπλήρωση των δικαιολογητικών της 
υποβληθείσας αίτησης. 

Στις περιπτώσεις που απαιτείται αυτεπάγγελτη έκδοση 
βεβαιώσεων από τη Διεύθυνση Οικονομικών του ΕΟΤ, η 
αίτηση υποβάλλεται και παραλαμβάνεται από την Υπηρε¬ 
σία αυτή χωρίς τις εν λόγω βεβαιώσεις, οι οποίες εκδίδο- 
νται και επισυνάπτονται προς συμπλήρωση των δικαιολο- 
γητικώντης αίτησης με μέριμνα της Υπηρεσίας. 

Μαζί με την αίτηση, ο οφειλέτης προσκομίζει και απο¬ 
δεικτικό είσπραξης παράβολου υπέρ του ΕΟΤ ποσού εί¬ 
κοσι χιλιάδων (20.000) δραχμών. Αν η ρύθμιση ματαιωθεί 
από υπαιτιότητα του οφειλέτη, το παράβολο δεν επιστρέ- 
φεται, αλλά παραμένει προς όφελος του ΕΟΤ. 

Στην αίτησή του προς τον ΕΟΤ, ο οφειλέτης υποχρεού- 
ται να προσδιορίζει την αιτία του χρέους, να δηλώνει ότι 


το αποδέχεται ανεπιφύλακτα και ότι επιθυμεί την εξόφλη¬ 
σή του με εφάπαξ ή με τμηματική καταβολή σε δόσεις, 
σύμφωνα με τους όρους της παρούσας απόφασης. Επί¬ 
σης πρέπει να δηλώνει τον Αριθμό Φορολογικού του Μη¬ 
τρώου, την αρμόδια Δ.Ο.Υ της κατοικίας του ή της έδρας 
του, τα πλήρη στοιχεία της ταυτότητας και της κατοικίας 
του ή, στην περίπτωση οφειλέτη νομικού προσώπου, τα 
πλήρη στοιχεία της ταυτότητας και κατοικίας των νομί¬ 
μων εκπροσώπων του, μαζί μετά απαιτούμενα νομιμοποι¬ 
ητικά έγγραφα για την εκπροσώπηση του νομικού προ¬ 
σώπου. 

Οι επιβαρύνσεις της κύριας οφειλής υπολογίζονται από 
τη Διεύθυνση Οικονομικώντου ΕΟΤ μέχριτην ημέρα υπο¬ 
βολής της αίτησης στον ΕΟΤ. 

Οι μειώσεις των επιβαρύνσεων της κύριας οφειλής ανα¬ 
γράφονται αναλυτικά στην απόφαση του Διοικητικού 
Συμβουλίου του ΕΟΤ, ανάλογα με την αιτούμενη από τον 
οφειλέτη ρύθμιση με εφάπαξ καταβολή ή με δόσεις και 
ισχύουν υπό την προϋπόθεση ολοσχερούς εξόφλησης 
του χρέους. 

Η παραγραφή των χρεών του άρθρου 1 της παρούσας 
απόφασης, για τα οποία υποβάλλεται αίτηση υπαγωγής 
στη ρύθμιση, καθώς και οι κάθε είδους περαιτέρω προ¬ 
σαυξήσεις αναστέλλονται από την ημερομηνία υποβολής 
της αίτησης και για ολόκληρο το χρονικό διάστημα που 
αφορά η ρύθμιση. 

Στην αίτηση που υποβάλλει ο οφειλέτης προς τον ΕΟΤ 
για τη ρύθμιση του χρέους, οφείλει να διορίζει και αντί¬ 
κλητο, κάτοικο Αθηνών με πλήρη τα στοιχεία της ταυτό¬ 
τητας και κατοικίαςτου. Ο ΕΟΤ μπορεί να κοινοποιεί κάθε 
πράξη σχετική με τη ρύθμιση του χρέους προς τον αντί¬ 
κλητο που έχει διορίσει ο οφειλέτης. 

Η υποβολή αίτησης από οφειλέτη που αμφισβητεί μερι¬ 
κά ή συνολικά την κύρια οφειλή ή τις κάθε είδους προ¬ 
σαυξήσεις, συνεπάγεται αυτοδικαίως την αμετάκλητη 
αποδοχή του συνολικού χρέους και την κατάργηση των 
σχετικών δικών σε οποιοδήποτε στάδιο και αν βρίσκονται. 

Σε κάθε περίπτωση ο ΕΟΤ δύναται να επαναβεβαιώνει 
στην αρμόδια Δ.Ο.Υ. τα χρέη των οφειλετών που δεν εξο¬ 
φλούνται ολοσχερώς. 

Οταν το χρέος προς τον ΕΟΤ ρυθμίζεται με τμηματική 
καταβολή σε δόσεις ισχύουν τα παρακάτω: 

α. Η καταβολή της πρώτης δόσης γίνεται μέχρι το τέλος 
του επόμενου μήνα από την κοινοποίηση στον οφειλέτη 
της απόφασης του Γενικού Γραμματέα του ΕΟΤ με την 
οποία ρυθμίζεται το χρέος του, οι δε υπόλοιπες δόσεις εί¬ 
ναι καταβλητέες μέχριτηντελευταία εργάσιμη ημέρα κά¬ 
θε μήνα στη συνέχεια. 

β. Η ρύθμιση του χρέους με τμηματική καταβολή σε δό¬ 
σεις ισχύει υπό την προϋπόθεση ότι ο οφειλέτης του ΕΟΤ 
θα καταθέσει στη Διεύθυνση Οικονομικών του ΕΟΤ την 
οριζόμενη προκαταβολή και την προβλεπόμενη εγγυητι¬ 
κή επιστολή. Με την εγγυητική επιστολή ο εγγυητής εγ- 
γυάται υπέρτου οφειλέτη προςτον ΕΟΤ τηνπληρωμή του 
ποσού του συνόλου των δόσεων που καλύπτει η εγγυητι¬ 
κή επιστολή με τις τυχόν προσαυξήσεις εκπρόθεσμης κα¬ 
ταβολής των δόσεων. 

γ. Αν ο οφειλέτης δεν καταθέσει την οριζόμενη στην 
απόφαση της ρύθμισης του χρέους προκαταβολή και την 
προβλεπόμενη εγγυητική επιστολή στον ΕΟΤ κατά την 
οριζόμενη ημερομηνία, η απόφαση της ρύθμισης παύει 
να ισχύει και οι εκπτώσεις (μειώσεις) των επιβαρύνσεων 
της κύριας οφειλής είναι ανίσχυρες. Αν παρέλθει προθε- 

σμία είκοσι (20) ημερών από την ημερομηνία που ο οφει¬ 
λέτης πρέπει να καταθέτει κάθε επόμενη εγγυητική επι¬ 
στολή στον ΕΟΤ, ο οφειλέτης χάνει το ευεργέτημα της 
τμηματικής καταβολής για το ανεξόφλητο μέρος του 
χρέους, το οποίο καθίσταται ληξιπρόθεσμο και απαιτητό 
και οι εκπτώσεις (μειώσεις) επί των προσαυξήσεων επί 
της κύριας οφειλής που έγιναν κατά τη ρύθμιση, αναβιώ¬ 
νουν κατά ποσοστόν ανάλογο με το ανεξόφλητο τμήμα 
της συνολικής οφειλής της ρύθμισης και καθίστανται λη¬ 
ξιπρόθεσμες και απαιτητές από τον ΕΟΤ. 

δ. Ο ΕΟΤ γνωστοποιεί εγγράφως στον οφειλέτη, τα ου¬ 
σιώδη στοιχεία της απόφασης του Διοικητικού Συμβουλί¬ 
ου του ΕΟΤ και τον καλεί να καταθέσει στη Διεύθυνση Οι¬ 
κονομικών της Κεντρικής Υπηρεσίας του ΕΟΤ την οριζό¬ 
μενη στην απόφαση της ρύθμισης του χρέους 
προκαταβολή καιτηνπροβλεπόμενη εγγυητική επιστολή, 
μέσα σε είκοσι (20) ημέρες από την επίδοση. Αν ο οφειλέ¬ 
της αμελήσει για οποιοδήποτε λόγο να καταθέσει στον 
ΕΟΤ την προκαταβολή και την εγγυητική επιστολή καιπα- 
ρέλθει άπρακτη η προθεσμία των είκοσι (20) ημερών από 
την επίδοση της γνωστοποίησης, χάνει το ευεργέτημα 
της ρύθμισης με τμηματική καταβολή του χρέους σε δό¬ 
σεις και παύει αυτοδικαίως η ισχύς της απόφασης του Δι¬ 
οικητικού Συμβουλίου του ΕΟΤ για τη ρύθμιση του χρέ¬ 
ους. 

ε. Μέσα σε δέκα (10) ημέρες από την κατάθεση της προ¬ 
καταβολής και της εγγυητικής επιστολής στη Διεύθυνση 
Οικονομικών της Κεντρικής Υπηρεσίας του ΕΟΤ, ο Γενι¬ 
κός Γραμματέας εκδίδει την απόφαση για τη ρύθμιση του 
χρέους με τμηματική καταβολή, την οποία κοινοποιεί 
στον οφειλέτη με δικαστικό επιμελητή. Επίσης η απόφα¬ 
ση του Γενικού Γραμματέα κοινοποιείται στην αρμόδια 
Υπηρεσία του ΕΟΤ και στην αρμόδια Δ.Ο.Υ. μαζί με ΑΦΕ 
(Ατομικά Φύλλα έκπτωσης), αν το χρέος έχει βεβαιωθεί 
στη Δ.Ο.Υ., για τη διαγραφή του αρχικού συνολικού χρέ¬ 
ους. 

στ. Σε περίπτωση καθυστέρησης καταβολής δόσης, ο 
οφειλέτης επιβαρύνεται με προσαύξηση ίση με αυτή που 
υπολογίζεται εκάστοτε για την εκπρόθεσμη καταβολή 
χρεών προς το δημόσιο, που προβλέπονται στο άρθρο 6 
του Ν.Δ. 356/1974 (ΚΕΔΕ) και υπολογίζεται από τη Διεύ¬ 
θυνση Οικονομικώντου ΕΟΤ στη δόση που καθίσταται εκ¬ 
πρόθεσμη. Επίσης με δήλωση του ΕΟΤ προς τον εγγυητή 
καταπίπτει υπέρ του ΕΟΤ η εγγυητική επιστολή, για το 
ισόποσο της δόσης που καθυστερείταιη καταβολή της με 
τις προσαυξήσεις της δόσης και ο εγγυητής υποχρεούται 
να καταβάλει στον ΕΟΤ σε πρώτη ζήτηση την καθυστε- 
ρούμενη δόση με τις προσαυξήσεις εκπρόθεσμης κατα¬ 
βολής. Η εγγυητική επιστολή μετά τη μερική κατάπτωση 
ισχύει για το υπόλοιπο ποσό αυτής. Σε περίπτωση καθυ- 
στέρησηςτριών συνεχών ή μη δόσεων, οι οποίες για οποι- 
οδήποτε λόγο δεν καλύπτονται με σχετική εγγυητική επι¬ 
στολή, επέρχονται οι συνέπειες του δευτέρου εδαφίου 
της περίπτωσης (γ) της παρούσας παραγράφου. 

Για τον διακανονισμό της τμηματικής καταβολής οφει¬ 
λών προς τον ΕΟΤ του πάσης φύσεως προσωπικού που 
υπηρετεί ή υπηρέτησε στον ΕΟΤ, βεβαιωμένων ή μη στις 
Δημόσιες Οικονομικές Υπηρεσίες (Δ.Ο.Υ.) και οφείλονται 
από οποιαδήποτε αιτία από τη σχέση της Υπηρεσίας του 
στον ΕΟΤ, με εξαίρεση τις περιπτώσεις υπεξαίρεσης ή 
απιστίας σε βάρος του ΕΟΤ, το ποσό της κάθε δόσης, 
εκτός της τελευταίας, δεν μπορεί να είναι μικρότερο των 


τριάντα χιλιάδων (30.000) δραχμών, ενώ δεν οφείλονται 
παράβολα για την υπαγωγή στη ρύθμιση, ούτε υπολογί¬ 
ζονται προσαυξήσεις, ούτε απαιτείται η κατάθεση στον 
ΕΟΤ προκαταβολής και εγγυητικής επιστολής. 

Άρθρο 5 

Διαδικασία Διοικητικές πράξεις 

Η ρύθμιση του χρέους γίνεται με απόφαση του Διοικη¬ 
τικού Συμβουλίου του ΕΟΤ. Με βάση την απόφαση του Δι¬ 
οικητικού Συμβουλίου, εκδίδεται απάτη Διεύθυνση Οικο¬ 
νομικών του ΕΟΤ απόφαση του Γενικού Γραμματέα του 
ΕΟΤ, η οποία κοινοποιείται στον οφειλέτη ή το νόμιμο 
αντίκλητό του, με δικαστικό επιμελητή. Ο ΕΟΤ μόνο με την 
κοινοποίηση της απόφασης του Γ ενικού Γ ραμματέα του 
ΕΟΤ προς τον οφειλέτη δεσμεύεται έναντι αυτού για την 
οριστική ρύθμιση του χρέους. Κάθε καταβολή του οφει¬ 
λέτη στη Διεύθυνση Οικονομικών της Κεντρικής Υπηρε¬ 
σίας του ΕΟΤ, που αφορά τη ρύθμιση του χρέους του μέ¬ 
χρι του ποσού των τριακοσίων χιλιάδων (300.000) δραχ¬ 
μών γίνεται σε μετρητά και πάνω από το ποσό των 
τριακοσίων χιλιάδων (300.000) δραχμών γίνεται με τρα¬ 
πεζική επιταγή σε διαταγή του ΕΛΛΗΝΙΚΟΥ ΟΡΓΑ¬ 
ΝΙΣΜΟΥ ΤΟΥΡΙΣΜΟΥ. 

Άρθρο 6 

Συμψηφισμός απαιτήσεων οφειλετών κατά του ΕΟΤ 

Εκκαθαρισμένες απαιτήσεις οφειλετών κατά του ΕΟΤ 
που έχουν υπαχθεί στην παρούσα ρύθμιση συμψηφίζο¬ 
νται υποχρεωτικά με τη συνολική οφειλή προς τον ΕΟΤ, 
που καταβάλλεται εφάπαξ ή με τμηματική καταβολή σε 
δόσεις, εφόσον δεν υπάρχουν άλλες ληξιπρόθεσμες 
οφειλές έναντι των οποίων συμψηφίζονται κατά προτε¬ 
ραιότητα. Η πράξη του συμψηφισμού περιέχεται στην 
απόφαση της ρύθμισης. 

Τα έξοδα και τέλη του συμψηφισμού, σε κάθε περίπτω¬ 
ση, βαρύνουντον οφειλέτη. 

Άρθρο 7 

Υποχρεώσεις των Δ.Ο.Υ. 

Οι Δ.Ο.Υ, ύστερα από αίτηση του οφειλέτη, υποχρεού- 
νται νατού χορηγούν βεβαίωση του συνολικού χρέους με 
ανάλυση σε κύρια οφειλή, τόκους υπερημερίας, προσαυ¬ 
ξήσεις εκπρόθεσμης καταβολής και έξοδα μέχρι την ημέ¬ 
ρα έκδοσης της βεβαίωσης. 

Οι Δ.Ο.Υ στις οποίες έχουν βεβαιωθεί χρέη προς τον 
ΕΟΤ, μετά από αίτηση του ΕΟΤ υποχρεούνται αμελητί να 
παρέχουν κάθε σχετική πληροφορία και διευκόλυνση 
στις Υπηρεσίες του ΕΟΤ, για τη ρύθμιση του χρέους. 

Μετάτην κοινοποίηση της απόφασηςτου Γενικού Γ ραμ¬ 
ματέα του ΕΟΤ στην αρμόδια Δ.Ο.Υγια την εξόφληση του 
χρέους με εφάπαξ καταβολή, με ρητή διάταξη που περιέ- 
χεται στην απόφαση ρύθμισης του χρέους, ανακαλείται η 
αρχική βεβαιωτική απόφαση του ΕΟΤ, για το παλαιό χρέ¬ 
ος του οφειλέτη, το οποίο διαγράφεται με ΑΦΕτγπθ ΕΟΤ, 
το οποίο εκτελεί η ΔΥΟ σύμφωνα με ταο Π.Δ. 16/1989 
(ΦΕΚΑ6/1989). 

Τα ίδια αποτελέσματα επέρχονται και τις ίδιες υποχρέ- 
ωσεις, για την έκδοση βεβαίωσης για τη διαγραφή του 
χρέους, έχει και η Διεύθυνση Οικονομικώντου ΕΟΤ για τα 
χρέη προς τον ΕΟΤ, τα οποία δεν είναι βεβαιωμένα στις 
αρμόδιες Δ.Ο.Υ, αλλά εκκρεμούν ως ληξιπρόθεσμα και 
απαιτητά στον ΕΟΤ ή στην Ανώνυμη Εταιρεία Αξιοποίη¬ 
σης Περιουσίας ΕΟΤ. 

Άρθρο 8 

Συνέπειες της ρύθμισης 

Ευεργετήματα για τον οφειλέτη 

Με την κοινοποίηση της απόφασης του Γενικού Γραμ- 
ματέα του ΕΟΤ, για για την τακτοποίηση του χρέους με 
εφάπαξ καταβολή ή τη ρύθμιση του χρέους με τμηματική 
καταβολή σε δόσεις, στην αρμόδια Δ.Ο.Υ, εφόσον δεν 
υπάρχουν άλλες ληξιπρόθεσμες οφειλές, ύστερα από αί¬ 
τηση του οφειλέτη, χορηγείται από την αρμόδια Δ.Ο.Υ 
αποδεικτικό ενημερότητας των χρεών του προς το Δημό¬ 
σιο. 

Επίσης δεν λαμβάνονται σε βάρος του οφειλέτη του 
ΕΟΤ τα προβλεπόμενα μέτρα από τις διατάξεις του άρ¬ 
θρου 27 του Ν. 1882/1990 (ΦΕΚ43 Α') και του άρθρου 22 
του Ν. 2523/1997 (ΦΕΚ 179 Α'), αναστέλλονται δε τυχόν 
ληφθέντα ως άνω μέτρα. Αναστέλλεται επίσης η εκτέλε¬ 
ση της απόφασης για προσωπική κράτηση ή αν αυτή έχει 
αρχίσει διακόπτεται. Ομοίως αναστέλλεται η διαδικασία 
αναγκαστικής εκτέλεσης των κινητών ή ακινήτων του 
οφειλέτη και με την προϋπόθεση ότι η εκτέλεση αφορά 
μόνο χρέη που ρυθμίζονται με τις διατάξεις της παρού¬ 
σας. Επίσης χορηγείται άδεια απόπλου, αν το χρέος που 
ρυθμίζεται, αφορά σκάφος ελλιμενισμένο σε μαρινάτου 
ΕΟΤ. 

Με τις ίδιες προϋποθέσεις της προηγούμενης παρα¬ 
γράφου χορηγείται εκ νέου από τον ΕΟΤ, ύστερα από αί¬ 
τηση του οφειλέτη, το ειδικό σήμα λειτουργίας που είχε 
ανακληθεί ή αφαιρεθεί από τον ΕΟΤ, ως συνέπεια μη εξό¬ 
φλησης των σχετικών οικονομικών επιβαρύνσεων. Για το 
σκοπό τούτο η αρμόδια για τη χορήγηση του ειδικού σή¬ 
ματος λειτουργίας Διεύθυνση του ΕΟΤ ζητά σχετική βε¬ 
βαίωση απάτη Διεύθυνση Οικονομικών του ΕΟΤ. 

Άρθρο 9 

Τελικές διατάξεις 

Από την έκδοση της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 31 Μαρτίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αριθ. Φ.9.5/3541/185 (2) 

Καθορισμός του Φορέα, της θέσης, της έκτασης και των 
ορίων του Βιομηχανικού Πάρκου (ΒΙΠΑ) Κάτω Γέφυ¬ 
ρας Θεσσαλονίκης εκτάσεως 1000 στρεμμάτων περί¬ 
που, στα διοικητικά όρια του Δήμου Αγ. Αθανασίου του 
Νομού Θεσσαλονίκης. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη 

1. Τις διατάξεις του νόμου 2545/97 " Βιομηχανικές και 
Επιχειρηματικές Περιοχές και άλλες διατάξεις" (ΦΕΚ 
254/Α/97) και ειδικότερα τα άρθρα 4 και 5 αυτού. 


2. Τις διατάξεις του Ν.1558/1985 "Κυβέρνηση και Κυ¬ 
βερνητικά όργανα (ΦΕΚ 137/Α/85) 

3. Τις διατάξεις του Ν. 1032/ 1980 περί συστάσεως 
Υπουργείου Χωροταξίας, Οικισμού και Περιβάλλοντος 
και ειδικότερα των άρθρων 2,3 και 7 αυτού. 

4. Το Π.Δ. 456/25.09.85 " Μεταφορά Αρμοδιοτήτων, 
Υπηρεσιών και Προσωπικού στα Υπουργεία κ.λ.π." (ΦΕΚ 
163/Α/85) και ειδικότερα το άρθρο 1 εδαφ. (α) και το άρ¬ 
θρο 2 παρ. 1 αυτού. 

5. Το Π.Δ. 27/29.01.96 "Συγχώνευση των Υπουργείων 
Τουρισμού, Βιομηχανίας. Ενέργειας και Τεχνολογίας και 
Εμπορίου, στο Υπουργείο Ανάπτυξης" (ΦΕΚ 19/Α/96). 

6. Το Π.Δ. 229/10. 07. 86 " Σύσταση και Οργάνωση της 
Γενικής Γραμματείας Βιομηχανίας" (ΦΕΚ 96/Α/86) όπως 
τροποποιήθηκε με τις διατάξεις του Π.Δ/γματος 396/1989 
" Οργάνωση της Γ ενικής Γ ραμματείας Βιομηχανίας (ΦΕΚ 
172/Α/89) 

7. Την υπ' αριθ. 3574/05.07.99 Απόφαση του Πρωθυ¬ 
πουργού και του Υπουργού Ανάπτυξης σχετικά με την 
ανάθεση αρμοδιοτήτων στον Υφυπουργό Ανάπτυξης Ιω¬ 
άννη Ζαφειρόπουλο (ΦΕΚ1373/Β/99) 

8. Την υπ' αριθ. Δ17α/03/99/Φ.2.2.1/04.11.96 Απόφαση 
του Πρωθυπουργού και Υπουργού ΠΕΧΩΔΕ, σχετικά με 
την ανάθεση αρμοδιοτήτων στους Υφυπουργούς ΠΕΧΩ¬ 
ΔΕ Χρήστο Βερελή και Θεόδωρο Κολιοπάνο, (ΦΕΚ 
1006/Β796) 

9. Την αριθ. 22303/788/24.06.98 (ΦΕΚ 691/Β/8.7.98) 
Κοινή Υπουργική Απόφαση Καθορισμός Τεχνικών και Οι¬ 
κονομικών προϋποθέσεων που θα πρέπει να πληρεί ο φο¬ 
ρέας ΒΕΠΕ. (ΦΕΚ 691/Β/98) 

10. Την υπ'αριθ. 44848/2452/17.06.88 Απόφαση του 
Υπουργού ΠΕΧΩΔΕ σχετικά με την έγκριση του Γενικού 
Πολεοδομικού Σχεδίου του Οικισμού Κάτω Γέφυρας της 
τέως Κοινότητας Γέφυρας νομού Θεσσαλονίκης. 

11. Την υπ' αριθ. 33/18.02.1999 απόφαση του Νομαρ¬ 
χιακού Συμβουλίου της Θεσσαλονίκης σχετικά με την 
ίδρυση του ως άνω ΒΙΠΑ. 

12. Την μεαριθμ. 25/22.01.99 θετική γνώμη του Οργανι¬ 
σμού Θεσσαλονίκης για την πρόταση οργάνωσης ΒΙΠΑ 
στην περιοχή Κάτω Γέφυρας Θεσ/νίκης. 

13. Τα στοιχεία του φακέλου που υποβλήθηκαν με την 
από 15.10.98 αίτηση του υπό σύσταση φορέα καθώς και 
τα συμπληρωματικά στοιχεία που υποβλήθηκαν στις 
16.12.98 καθώς και την εισήγηση της Δ/νσης ΒΧ&Π. 

14. Την από 7.2.2000 εισήγηση της Δ/νσης Βιομηχανι¬ 
κής Χωριθεσίας και Περιβάλλοντος. 

15. Τις διατάξεις του άρθρου 29 Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
και το γεγονός ότι από τις κανονιστικές διατάξεις αυτού 
του Διατάγματος δεν προκαλείται δαπάνη σε βάρος του 
κρατικού προϋπολογισμού και ειδικότερα του οικείου 
ΟΤΑ (ΦΕΚ 154/Α/92), αποφασίζουμε: 

ΑΡΘΡΟ 1 

1. Καθορίζουμε και οριοθετούμε το Βιομηχανικό Πάρκο 
(ΒΙΠΑ) Κάτω Γέφυρας Θεσσαλονίκης εμβαδού 1000 
στρεμμάτων περίπου, στα διοικητικά όρια του Δήμου Αγί¬ 
ου Αθανασίου Νομού Θεσσαλονίκης για την εγκατάστα¬ 
ση και μετεγκατάσταση επιχειρήσεων του άρθρου 2 του 
Ν. 2545/97 (ΦΕΚ254/Α/97) 

2. Η ακριβής θέση καιτα όρια του Βιομηχανικού Πάρκου 
(ΒΙΠΑ) φαίνονται στο υπό κλίμακα 1:1000 συνημμένο σχέ¬ 
διο του Πολιτικού Μηχανικού Ηλίας Κορακίδη. 

3. Η προς οριοθέτηση έκταση του Βιομηχανικού Πάρ¬ 
κου (ΒΙΠΑ) περικλείεται από την τεθλασμένη γραμμή υπό 
τα παρακάτω στοιχεία: 


Στοιχείο 

(X) 

(Ψ) 

Α 

18.667,98 

-3.881,52 

Ε' 

18.765.96 

-3. 904,37 

Δ' 

18.818,73 

-3.908,79 

Γ 

18.896,48 

-3.908,39 

Β' 

18.976,09 

-3.926,07 

Α' 

19.005,85 

-3.924,73 

Ο' 

19.144,50 

-3.903,35 

Γ 

19.191,87 

-3.907,13 

X 

19.357,20 

-3.994,79 

Φ 

19.393,93 

-4.028,24 

Υ 

19.598,25 

-4.173,50 

Τα 

19.675,89 

-4.224,26 

Σ 

19.758,29 

-4.260,47 

Ρ 

19.770,19 

-4.260,38 

Π 

19.811,33 

-4.274,52 

0 

19.883,34 

-4.282,61 

Ξ 

19.988,18 

-4.312,54 

Ν 

20.008,01 

-4.425,36 

Μ 

20.242,59 

-4.431,00 

Λ 

20.241,30 

-4.421,08 

Κ 

20.191,95 

-4.402,18 

1 

20.252,50 

-4.265,05 

Θ 

20.195,42 

-4.241,99 

Η 

20.216,68 

-4.179,07 

Ζ 

20.272,98 

-4.201,52 

Ε 

20.339,70 

-4.032,61 

Δ 

20.274,43 

-4.005,67 

Γ 

20.364,72 

-4.005,67 

Β 

18.800,57 

-3.247,63 

Α 

18.667,98 

-3.881,52 


ΑΡΘΡΟ 2 

1. Ορίζουμε φορέα ίδρυσης του Βιομηχανικού Πάρκου 
(ΒΙΠΑ) Κάτω Γέφυρας Θεσσαλονίκης την υπό ίδρυση 
Εταιρία με την ονομασία "ΒΙΠΑ Θεσσαλονίκης Α.Ε". 

2. Οι επιτρεπόμενες δραστηριότητες είναι οι προβλε- 
πόμενεςστηνπαρ. (β) του άρθρου 1 του Ν. 2545/97 για τα 
ΒΙΠΑ σε συνδυασμό με το εδάφιο (α) της παρ.1 του άρ¬ 
θρου 2 ως και το εδάφιο (α) της παρ. 2 του άρθρου 2 του 
ίδιου νόμου. 


3. Η σύσταση της Α.Ε θα γίνει μέσα στη προθεσμία του 
άρθ. 5 παρ. 4 του Ν. 2545/97. 

ΑΡΘΡΟ 3 

Το ύψος της προβλεπόμενης επένδυσης, επί του οποί¬ 
ου θα προσδιορισθεί η επιχορήγηση, ορίζεται σε 2.412 
δις. δρχ. και περιλαμβάνει τα αναφερόμενα τα παρακάτω 
έργα υποδομής και λοιπές ενέργειες. 

ΠΕΡΙΓΡΑΦΗ ΈΡΓΩΝ/ΕΝΕΡΓΕΙΑΣ ΚΟΣΤΟΣ ΣΕ εκτ. δρχ 


1. Κόστος των έργων υποδομής του ΒΙΟΠΑ 


2.213 

1. Δίκτυο ύδρευσης 

150 


2. Δίκτυο αποχέτευσης όμβριων 

350 


3. Κατασκευή Κτιρίου Διοίκησης 

250 


4. Κατασκευή δικτύων αποχέτευσης ακα¬ 
θάρτων και Μονάδας καθαρισμού Αποβλήτων 

550 


5. Κατασκευή δικτύων οδοποιίας 

913 


II. Εκπόνηση μελετών (8% επί του κόστους 
των έργων υποδομής) 


177 

III. Δαπάνες επίβλεψης (4% επί του κόστους 
των έργων υποδομής) 


79 

IV. Δαπάνες οργάνωσης φορέα ΒΕΠΕ 


10 

ΣΥΝΟΛΟ 


2.412 


ΑΡΘΡΟ 4 

Η χρηματοδότηση του Επιχειρηματικού Σχεδίου από 
πόρους Διαρθρωτικών Ταμείων γίνεται με βάση τους αντί¬ 
στοιχους Κανονισμούς και τις διαδικασίες διαχείρισης 
τους σε εθνικό επίπεδο μέσω Επιχειρησιακών Προγραμ¬ 
μάτων, όπως εκάστοτε ισχύουν. 

ΑΡΘΡΟ 5 

Οι όροι και τα μέτρα προστασίας του περιβάλλοντος 
απάτην ίδρυση και τη λειτουργία της συγκεκριμένης μορ¬ 
φής ΒΕΠΕ θα καθοριστούν με την έγκριση των περιβαλ¬ 
λοντικών όρωντου ΒΙΠΑ Κάτω Γέφυρας Θεσσαλονίκης. 

ΑΡΘΡΟ 6 

Η απόφαση αυτή να δημοσιευθεί στην Εφημερίδα της 
Κυβερνήσεως και έχει ισχύ μετά την δημοσίευσή της στα 
ΦΕΚ. 

Αθήνα, 31 Μαρτίου 2000 

οι ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

Γ. ΖΑΦΕΙΡΟΠΟΥΛΟΣ Θ. ΚΟΛΙΟΠΑΝΟΣ 

